[{"text_idx": "#000000", "text": "Lingvoj \u2013 portantoj de kulturoj"}, {"text_idx": "#000002", "text": "Kulturo c\u0302irkau\u0306volvas nin kaj estas parto de nia identeco. G\u0302i influas kion ni pensas pri ni mem kaj pri aliaj. Kuturo helpas nin kompreni la mondon kaj decidi kiel agi. Verdire, lingvoj kaj kulturoj peras c\u0302iujn homajn spertojn. Tiel, interkultura dialogo nepre necesas, por konstrui pacon kaj signifoplenan evoluigon."}, {"text_idx": "#000003", "text": "Ni memoru la Universalan Deklaracion de Unesko pri Kultura Diverseco (disponebla ankau\u0306 en Esperanto): \u201cEn niaj c\u0302iam pli diversaj socioj, esencas garantii harmonian interagadon inter homoj kaj grupoj kun pluraj, variaj kaj dinamismaj kulturaj identecoj, kiel ankau\u0306 ilian pretecon kune vivi. Politikoj, kiuj celas la inkluzivon kaj partoprenon de c\u0302iuj civitanoj, estas garantiiloj de socia kohero, kaj de la vigleco de civila socio kaj de paco.\u201d"}, {"text_idx": "#000004", "text": "Kvankam la plejmulto de konfliktoj de la mondo enhavas kulturan dimension, c\u0302iuj kulturoj ankau\u0306 enhavas konceptojn pri interkomprenig\u0302o kaj dialogo. Kultura diverseco kaj dialogo povas antau\u0306enigi homajn rajtojn kaj fundamentajn liberecojn, kaj proponi pli konscian, intelektan, emocian, moralan kaj spiritan vivon."}, {"text_idx": "#000005", "text": "Kiel deponejoj kaj portantoj de kulturoj, lingvoj bezonas pli fortan subtenon de registaroj kaj internaciaj organizoj \u2013 precipe rilate al novigaj uzoj de amaskumunikiloj kaj komunikaj teknologioj, inkluzive de starigo de publikaj spacoj por utiligado, instruado kaj disvastigo de lingvoj."}, {"text_idx": "#000006", "text": "Multlingvismo estas vojo por protekti kaj konservi la diversecon de lingvoj kaj kulturoj, kaj antau\u0306enigi komprenemon. La popoloj de la mondo rajtas plene uzi siajn proprajn lingvojn, kaj havi ankau\u0306 je sia dispono ilojn por facile movig\u0302i inter lingvoj, inkluzive de la internacia lingvo Esperanto."}, {"text_idx": "#000007", "text": "Kultura kaj lingva diverseco de la mondo aparte abundas inter indig\u0302enaj popoloj, kaj tiuj kulturoj kaj lingvoj estas la plej endang\u0302erigataj. La jaro 2022 estas la unua de la Internacia Jardeko de Indig\u0302enaj Lingvoj. Tiu estos la c\u0302eftemo de la Universala Kongreso de Esperanto, kiu okazos de la 6-a g\u0302is la 13-a de au\u0306gusto en Montrealo, Kanado."}, {"text_idx": "#000008", "text": "Per la internacia lingvo Esperanto, kreita por antau\u0306enigi pacon kaj plene internacian kaj senpartian interkomunikadon, la parolantoj de Esperanto subtenas interkulturan komprenig\u0302on kaj dialogon. Per Esperanto la parolantoj de tiu internacia lingvo plifaciligas rilatojn inter homoj de la tuta mondo kaj kreskigas senton de solidaro kaj estimo inter popoloj."}, {"text_idx": "#000009", "text": "Entajpu viajn informojn sube au\u0306 alklaku piktogramon por ensaluti:"}, {"text_idx": "#000011", "text": "Vi komentas per via konto de Twitter."}, {"text_idx": "#000012", "text": "Vi komentas per via konto de Facebook."}, {"text_idx": "#000014", "text": "Sciigi min retpos\u0302te pri novaj afis\u0302oj."}, {"text_idx": "#000018", "text": "Subtenu UEA per membrig\u0302o: /alighoj/alighilo"}, {"text_idx": "#000019", "text": "Alig\u0302i al 1.212 aliaj abonantoj"}, {"text_idx": "#000021", "text": "Subtenu UEA per membrig\u0302o: "}]